CELEX: 31985R1023
Language: el
Date: 1985-04-22 00:00:00
Title: Κανονισμός (ΕΟΚ) αριθ. 1023/85 της Επιτροπής της 22ας Απριλίου 1985 που τροποποιεί τον κανονισμό (ΕΟΚ) αριθ. 147/85 για τον καθορισμό των λεπτομερειών εφαρμογής της απόσταξης που αναφέρεται στο άρθρο 41 του κανονισμού (ΕΟΚ) αριθ. 337/79 για την αμπελουργική περίοδο 1984/85

Avis juridique important

|

31985R1023

Κανονισμός (ΕΟΚ) αριθ. 1023/85 της Επιτροπής της 22ας Απριλίου 1985 που τροποποιεί τον κανονισμό (ΕΟΚ) αριθ. 147/85 για τον καθορισμό των λεπτομερειών εφαρμογής της απόσταξης που αναφέρεται στο άρθρο 41 του κανονισμού (ΕΟΚ) αριθ. 337/79 για την αμπελουργική περίοδο 1984/85  

Επίσημη Εφημερίδα αριθ. L 110 της 23/04/1985 σ. 0014 - 0014 Ισπανική ειδική έκδοση: Κεφάλαιο 03 τόμος 34 σ. 0149  Πορτογαλική ειδική έκδοση : Κεφάλαιο 03 τόμος 34 σ. 0149 

***** ΚΑΝΟΝΙΣΜΟΣ (ΕΟΚ) αριθ. 1023/85 ΤΗΣ ΕΠΙΤΡΟΠΗΣ  της 22ας Απριλίου 1985  που τροποποιεί τον κανονισμό (ΕΟΚ) αριθ. 147/85 για τον καθορισμό των λεπτομερειών εφαρμογής της απόσταξης που αναφέρεται στο άρθρο 41 του κανονισμού (ΕΟΚ) αριθ. 337/79 για την αμπελουργική περίοδο 1984/85  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 798/85 (2), και ιδίως το άρθρο 41 παράγραφος 7 και το άρθρο 65,  Εκτιμώντας:  ότι ο κανονισμός (ΕΟΚ) αριθ. 147/85 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 953/85 (4), προβλέπει, στο άρθρο 7, ότι οι ανακοινώσεις σχετικά με τις ποσότητες τις οποίες οι παραγωγοί καθώς και τα κράτη μέλη πρέπει να παραδώσουν στην απόσταξη πραγματοποιούνται πριν από ορισμένες ημερομηνίες· ότι, κατ' αυτή την πρώτη περίοδο εφαρμογής της υποχρεωτικής απόσταξης, προβλήματα ερμηνείας των κειμένων καθυστέρησαν τη διανομή των απαραίτητων εγκυκλίων στα κράτη μέλη, γεγονός που καθιστά αδύνατη την τήρηση, για όσους υπόκεινται στη σχετική υποχρέωση, των προθεσμιών που έχουν ορισθεί· ότι στις περιπτώσεις αυτές είναι απαραίτητη η παράταση των σχετικών προθεσμιών·  ότι η Επιτροπή Διαχείρισης Οίνων δεν διατύπωσε γνώμη στην προθεσμία που έθεσε ο πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 7 του κανονισμού (ΕΟΚ) αριθ. 147/85 αντικαθίσταται από το ακόλουθο κείμενο:  «Άρθρο 7  1. Τα άτομα που υπόκεινται στην υποχρέωση που αναφέρεται στο άρθρο 41 παράγραφος 1 του κανονισμού (ΕΟΚ) αριθ. 337/79 πραγματοποιούν τον υπολογισμό των ποσοτήτων που, κατ' εφαρμογή των διατάξεων των τίτλων ΙΙ και ΙΙΙ, πρέπει να παραδώσουν στην απόσταξη και ανακοινώνουν, το αργότερο μέχρι τις 30 Απριλίου 1985, το αποτέλεσμα στον οργανισμό παρέμβασης ή σε κάθε άλλη αρμόδια αρχή του κράτους μέλους στο έδαφος του οποίου βρίσκεται η εκμετάλλευσή τους.  Εντούτοις, οι αρμόδιες αρχές είναι δυνατόν να προβούν στον υπολογισμό και στην κοινοποίηση στους παραγωγούς των ποσοτήτων που πρέπει να παραδώσει καθένας από αυτούς. Στην περίπτωση αυτή, οι κοινοποιήσεις πραγματοποιούνται το αργότερο μέχρι τις 15 Μαΐου 1985.  2. Τα κράτη μέλη ανακεφαλαιώνουν τα στοιχεία που έχουν λάβει κατ' εφαρμογή της παραγράφου 1 και ανακοινώνουν στην Επιτροπή, το αργότερο μέχρι τις 31 Μαΐου 1985, τις ποσότητες προς απόσταξη, κατανεμημένες ανάλογα με τις κατηγορίες που προβλέπονται στο άρθρο 3.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Απριλίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 89 της 29. 3. 1985, σ. 1.  (3) ΕΕ αριθ. L 16 της 19. 1. 1985, σ. 25.  (4) ΕΕ αριθ. L 102 της 12. 4. 1985, σ. 19.